ToekomsVenster: Om saam met iemand te lei | Maroela Media
Lees: Romeine 15:30 en Handelinge 4:23-37
Lees die verhaal van Moses, Aäron en Hur in Eksodus 17… eendragtige gebed vir Josua en die manskappe van Israel en gevolglik ŉ aardskuddende oorwinning deur die hand van die Here! Wanneer laas het jy ŉ berg uitgeklim om vir iemand by God in te tree? Wanneer laas het jy jou arms in gebed uitgestrek of iemand anders se arms omhoog gehou?
Lees 2 Korintiërs 1:11: “Daartoe werk julle mee deur vir ons te bid. So sal die gebede van baie ŉ seën van God vir ons bring” en Filippense 1:19: “… want ek weet dat alles op my redding sal uitloop omdat julle vir my bid en die Gees van Jesus Christus my bystaan.” Let op die volgorde … éérs die gebede van die gelowiges en dán die bystand van die Gees!
Here, soek dié wat weggeraak het, bring dié terug wat weggedwaal het, versorg die wonde van dié wat seergekry het en help asseblief die swakkes (Esegiël 34:16). Amen.
Dankie vir hierdie boodskappe elke dag. Dit is bemoedigend en vandag vir my ‘n bevestiging.